Бохумил Модри
Бохумил Модри (; Праг, 24. септембар 1916 − Праг, 21. јул 1963) био је чехословачки хокејаша на леду. Играо је на позицији голмана и својевремено је важио за једног од најбољих европских голмана. По образовању је био инжињер архитектуре.

У играчкој каријери која је трајала од 1936. до 1950. са екипом ЛТЦ Праг освојио је чак 11 титула националног првака Чехословачке. У дресу репрезентације Чехословачке освојио је две титуле светског првака, на првенствима 1947. и 1949, те бронзу на СП 1938. године. Био је део олимпијског тима Чехословачке на Зимским олимпијским играма 1948. у швајцарском Санкт Морицу где је освојио сребрну медаљу.

Непосредно пред одлазак на светско првенство 1950. у Лондон чехословачка тајна служба је ухапсила цео национални тим под оптужбом за издају и покушај бекства из земље. Модром је првобитно одређен притвор од 8 месеци, а казна је убрзо преиначена у 15 година затвора. Казну је служио у радном кампу рудника урана у граду Јахимову. Како му је због утицаја радиоактивности у руднику здравље било озбиљно угрожено, након 5 година пуштен је на слободу. Преминуо је од последица изложености радиоактивним елементима у 46. години живота. Рехабилитован је пет година након смрти.

Због својих заслуга за развој хокејашког спорта у својој земљи 2011. је увршетн у „Хокејашку кућу славних ИИХФ-а”.

Референце

Спољашње везе 
 
 Играчка статистика на сајту -{eurohockey.com}-
 Олимпијска биографија на -{sports-reference.com}-

Рођени 1916.
Умрли 1963.
Пражани
Чехословачки хокејаши на леду
Чешки хокејаши на леду
Хокејаши на леду на Зимским олимпијским играма 1948.
Чехословачки олимпијци на Зимским олимпијским играма 1948.
Освајачи медаља на Зимским олимпијским играма 1948.
Освајачи олимпијских медаља у хокеју на леду
Освајачи сребрних олимпијских медаља за Чехословачку
Светски прваци у хокеју на леду
Европски прваци у хокеју на леду